Dar, dacă creșteți aloe vera, ar trebui să știți cât de des să o udați, astfel încât să-și păstreze proprietățile și să vă bucurați de ea. Deși e o plantă care necesită puțină întreținere, aloe poate avea de suferit, dacă este udată incorect.
Dacă nu are suficientă apă, planta se va usca și va deveni maro, iar dacă primește prea multă apă, frunzele pot fi îmbibate cu apă și încep să cadă. Din fericire, experții în plante au toate răspunsurile.
Aloe vera este una dintre cele mai bune plante de interior, deoarece o puteți folosi în diverse scopuri, așa că merită efortul de a o îngriji.
Potrivit RealHomes, fiind o plantă rezistentă la secetă, aloe vera poate reţine umiditate în frunzele sale o perioadă destul de mare de timp.
Udați aloe vera aproximativ o dată la două săptămâni
Din fericire, aloe vera este o plantă destul de ușor de îngrijit. Una dintre cele mai frecvente probleme de îngrijire a plantelor de aloe vera cu care se confruntă grădinarii este menținerea nivelului apei.
De aceea, este bine să udați o plantă de aloe vera aproximativ o dată la două săptămâni. În lunile mai reci de iarnă, reduceți udarea la aproximativ o dată pe lună.
"Cât de des o udați va depinde de condițiile în care este păstrată", spune Nastya Vasylchyshyna, expert în botanică la Plantum.
"În timpul iernii, când temperaturile sunt reci și există puțină lumină naturală, trebuie să udați plantele o dată la trei până la patru săptămâni", adaugă ea.
În timpul perioadei de creștere activă, plantele suculentele necesită udare aproximativ o dată la una sau două săptămâni, în funcție de specie. Este bine verificați eticheta de îngrijire a plantelor atunci când le cumpărați.
Cum știți dacă are nevoie de mai multă apă
Un monitor al solului va indica cel mai bine dacă planta are nevoie de apă, prin evaluarea nivelurilor de umiditate.
Dacă alegeți metoda tradițională, căutați câteva semne de deshidratare.
"Fiți atenți la frunzele care încep să cadă sau să-și piardă din densitate. Un alt semn este dacă solul a fost uscat o vreme, așa că verificați întotdeauna pământul, înainte de a uda planta, pentru a nu exagera", spune Bryan Clayton, CEO și co- fondator la Green Pal.
Dacă mediul în care țineți planta este foarte uscat și cald, e necesar să măriți programul de udare. Dar dacă este mai rece și umed, trebuie să reduceți udarea.
Udarea trebuie făcută astfel încât în farfuria de sub ghiveci să nu rămână apă, umezeala excesivă fiind mediul propice dezvoltării unor boli fungice.
Planta trebuie să se bucure de lumină
Rădăcinile plantei sunt superficiale, nu se dezvoltă mult în adâncime, ci mai mult în lăţime, la câţiva centimetri adâncime, încurajând apariţia drajonilor, a "puilor" de Aloe Vera.
Acestei plante îi plac substraturile foarte bine drenate, formate din amestecuri de nisip, perlit, piatră ponce sau pietriş ascuţit. Cultivată în ghiveci, în casă, planta trebuie poziţionată în locuri în care să se bucure de lumină o perioadă cât mai lungă.
"Puii" de Aloe Vera sunt, practic, ramuri ale plantei originale, care se dezvoltă pe rădăcinile orizontale ce se ramifică departe de rădăcinile primare ale plantei. Acești vlăstari împing prin sol pe măsură ce cresc, creând în pământ mini muguri.